На основу члана 2.,6. и 7. Закључка o покретању поступка за спровођење конкурса за доделу средстава за подстицај привредних друштава и предузетника са седиштем на територији општине Ада путем рефундације трошкова функционисања, трошкова за набавку сировине и опреме и финансијске подршке привредним друштвима и предузеницима почетницима (стартап) са седиштем на територији општине Ада број 020-5-43/2023-03 од 09.05.2023. године, Комисија за спровођење конкурса за доделу средстава за подстицај привредних друштава и предузетника са седиштем на територији општине Ада путем рефундације трошкова функционисања, трошкова за набавку сировине и опреме и финансијске подршке привредним друштвима и предузеницима почетницима (стартап) са седиштем на територији општине Ада (у даљем тексту: Комисија), дана 10.05.2023. године, расписује

**КОНКУРС**

**ЗА ДОДЕЛУ СРЕДСТАВА ЗА ПОДСТИЦАЈ ПРИВРЕДНИХ ДРУШТАВА И ПРЕДУЗЕТНИКА СА СЕДИШТЕМ НА ТЕРИТОРИЈИ ОПШТИНЕ АДА ПУТЕМ РЕФУНДАЦИЈЕ ТРОШКОВА ФУНКЦИОНИСАЊА, ТРОШКОВА ЗА НАБАВКУ СИРОВИНЕ И ОПРЕМЕ И ФИНАНСИЈСКЕ ПОДРШКЕ ПРИВРЕДНИM ДРУШТВИМА И ПРЕДУЗЕТНИЦИМА ПОЧЕТНИЦИМА (СТАРТАП) СА СЕДИШТЕМ НА ТЕРИТОРИЈИ ОПШТИНЕ АДА**

**I НАМЕНА СРЕДСТАВА**

Конкурс се расписује ради рефундације трошкова функционисања, трошкова за набавку сировине и опреме за привредна друштва и предузетнике са седиштем на територији општине Ада и за финансијску подршку привредним друштвима и преузетницима почетницима са седиштем на територији општине Ада у циљу подстицаја привреде, односно локално- економског развоја, као и унапређења општих услова пословања.

**II ИЗНОС СРЕДСТАВА КОЈА СУ ОПРЕДЕЉЕНА ЗА КОНКУРС**

Износ средстава опредељена за овај кокурс износи 6.000.000,00 динара.

Максимални износ средстава за који подносиоци пријава – привредна друштва и предузетници могу да конкуришу је 950.000,00 динара, а максимални износ средстава за који подносиоци пријава – привредна друштва и предузетници који су почетници – стартап (регистровани од 01.12.2022. године) могу да конкуришу је 300.000,00 динара.

**III СУБЈЕКТИ КОЈИ ИМАЈУ ПРАВО УЧЕШЋА**

**На конкурс се могу пријавити привредна друштва и предузетници, који:**

* имају седиште на територији општине Ада;
* нису у стечају или нису започели поступак ликвидације;
* привредна друштва и предузетници почетници регистровани код АПР-а почев од 01.12.2022. године до дана расписивања конкурса (oдноси се само на стартап).

Учесници конкурса могу да конкуришу за следеће:

* 1. трошкове функционисања у периоду од 01.02.2022. до дана расписивања конкурса,
	2. трошкове набавке сировина и опреме у периоду од 01.05.2022. до дана расписивања конкурса,
	3. трошкове набавке сировина и опреме у периоду од 11.05.2023. до 01.07.2023. године уз приложену профактуру – предрачун за набавку сировине и опреме који ће се реализовати до 01.07.2023. године;
	4. привредна друштва и предузетници почетници конкуришу за развој свог пословања уз доставу детаљног плана пословања (стартап).

**IV РОКОВИ ЗА СПРОВОЂЕЊЕ КОНКУРСА**

Пријава за конкурс се подноси до 18.05.2023. године.

Одлука о расподели средстава доноси се најкасније у року од 15 дана од дана закључења конкурса.

**V ДОКУМЕНТАЦИЈА КОЈУ ПРИЛАЖЕ ПОДНОСИЛАЦ ПРИЈАВЕ**

**Потребна документација**

* Потврда о регистрацији из Агенције за привредне регистре - фотокопија;
* Доказ да привредно друштво није у стечају или да није започет поступак ликвидације – штампани податак о активном статусу из АПР-а са датумом не старијим од објаве конкурса;
* Доказ да су трошкови функционисања настали у периоду од 01.02.2022. до дана расписивања конкурса, односно да су трошкови набавке сировине и опреме настали у периоду од 01.05.2022. до дана расписивања конкурса
* Извод из пословне банке о извршеној исплати рачуна/фактуре до тренутка расписивања конкурса за намене за која се средства рефундирају по овом конкурсу;
* Предрачун за набавку сировине и опреме који ће се реализовати до 01.07.2023. године уз накнадну доставу извода из пословне банке о извршеној исплати;
* Потврда о регистрацији код АПР-а за привредна друштва и предузетнике почетнике (стартап) која доказује да је регистрација извршена од 01.12.2022. године
* Детаљан план активности за развој свог пословања – само за стартап.

**VI НАЧИН ПРИЈАВЉИВАЊА**

Пријаве на прописаном обрасцу захтева који се налази у прилогу овог конкурса слати на адресу: Општина Ада, Трг ослобођења бр. 1, 24430 АДА, са назнаком: „За Конкурс за доделу средстава за подстицај привредних друштава и предузетника са седиштем на територији општине Ада путем рефундације трошкова функционисања, трошкова за набавку сировине и опреме и финансијска подршка привредним друштвима и предузетницима почетницима (стартап) са седиштем на територији општини Ада “.

Непотпуне и неблаговремене пријаве неће бити разматране.

Средства за рефундирање по овом конкурсу ће бити додељена подносиоцима комплетне и и благовремене пријаве по хронолошком реду пристизања пријава до утрошка средстава опредељених за ову намену.

Одлука о расподели средстава по расписаном конкурсу, биће обjављена у Службеном листу oпштине Ада.

Са добитницима по конкурсу закључиће се уговор о додели средстава.

Прилог: образац пријве - захтева

Република Србија
Аутономна Покрајина Војводина
Општина Ада
КОМИСИЈА

Број: 020-5-43/2023-03

Дана: 10.05.2023. године ПРЕДСЕДНИК

 Зај Сабо Титанила